Šarūns Šulskis

Šarūns Šulskis (; dzimis , Ķēdaiņos) ir Lietuvas starptautiskais lielmeistars šahā (1996).

 Biogrāfija 
1987.-1989. gadā bijis Mihaila Botviņņika un Garija Kasparova šaha skolas audzēknis. Piecas reizes ir uzvarējis Lietuvas šaha čempionātos: 1991., 1994., 1998. (kopā ar Vidmantu Mališausku), 2007. un 2009. gadā. Pārstāvējis Lietuvas izlasi Pasaules šaha olimpiādēs: 1994., 1996., 1998., 2002., 2004., 2008., 2010. un 2014. gadā, kā arī Eiropas komandu šaha čempionātos: 1997., 2005., 2007., 2009. un 2011. gadā. 2006. gadā dalījis 2.–9. vietu Eiropas Savienības 2. atklātajā šaha čempionātā Liverpūlē. 2011. gadā uzvarējis Gērnsijas straptautiskajā šaha festivālā.Sarunas Sulskis takes first at the Guernsey International Chess Festival

Piedalījies starptautiskajā turnīrā "Rīga—2004", kas vienlaicīgi bija 2004. gada Latvijas atklātais šaha čempionāts, kur ieņēmis 9. vietu. 2019. gada augustā izcīnījis 2. vietu starptautiskā šaha festivāla "Rīgas Tehniskās universitātes Open" A turnīrā.

Trīs reizes piedalījies FIDE Pasaules šaha čempiona nosaukuma izcīņas izslēgšanas turnīros:
 1997. gadā Groningenā zaudējis 1. kārtā;
 2002. gadā Maskavā zaudējis 2. kārtā;2001-02 FIDE Knockout Matches
 2004. gadā Tripolē zaudējis 2. kārtā.

 Atsauces 

 Ārējās saites 

Kategorija:1972. gadā dzimušie
Kategorija:Lietuvas šahisti
Kategorija:PSRS šahisti